
pentru aprobarea trecerii din proprietatea Statului Român în proprietatea privată a Municipiului Timişoara a terenurilor din Anexa 1


Având în vedere solicitările privind vânzarea terenurilor aferente imobilelor construcţii dobândite conform Legii 112/1995, precum şi a terenurilor care fac obiectul H.C.L.82/03.08.2012 modificată prin HCL76/2013, Direcţia Urbanism-Serviciul Banca de Date Urbană şi Cadastru a identificat terenurile din Anexa nr.1, proprietatea Statului Român, situate în intravilanul Municipiului Timişoara.
În conformitate cu prevederile Legii 18/1991, alin.(1), terenurile aflate în proprietatea statului, situate în intravilanul localităţilor şi care sunt în administrarea primăriilor, trec în proprietatea municipiilor.

Identificarea terenurilor din Anexa nr.1 s-a făcut pe baza evidenţei Oficiului de Cadastru şi Publicitate Imobiliară Timiş. Verificarea existenţei cererilor de revendicare sau litigiilor se va face pentru fiecare teren în parte la promovarea proiectelor de hotărâre de consiliu în vederea vânzării terenurilor.
Menţionăm că terenurile din Anexa 1 nu sunt de natură a constitui domeniu public al statului sau al judeţului conform prevederilor Legii 213/1998 privind proprietatea publică şi regimul juridic al acesteia.

Propunem emiterea unei hotărâri a Consiliului Local prin care se aprobă trecerea din proprietatea Statului Român în proprietatea privată a Municipiului Timişoara a imobilelor din Anexa 1 care face parte integrantă din proiectul de hotărâre .

